बोलीविया सरकार ने इक्वाडोर द्वारा तख़्तापलट सरकार को हथियारों की आपूर्ति की जांच की
बोलिवियाई सरकार के मंत्री एडुआर्डो डेल कैस्टिलो ने 10 जून को बताया कि साल 2019 में जीनिने अनेज के तख्तापलट सरकार के लिए पूर्व राष्ट्रपति लेनिन मोरेनो की इक्वाडोर सरकार द्वारा हथियारों की कथित आपूर्ति के मामले में उनकी सरकार ने जांच की थी।
कैस्टिलो ने एक संवाददाता सम्मेलन में मीडिया को बताया, "सरकार को अनाधिकारिक सूचना मिली थी कि न केवल आंसू गैस पहुंचाई गई, बल्कि लेनिन मोरेनो के प्रशासन द्वारा उच्च क्षमता वाले गोला-बारूद और युद्धक गोला-बारूद हमारे देश में पहुंचाए गए थे।"
पिछले हफ्ते, वकील गैरी प्राडो ने बताया था कि रक्षा मंत्रालय के माध्यम से पूर्व सरकार के मंत्री आर्टुरो मुरिलो, इक्वाडोर से अनेज की डी-फैक्टो शासन के दौरान नॉन-लीथल एंटी-रॉयट सामग्री बोलीवियाई पुलिस को देने के बहाने आंसू गैस लेने में कामयाब रहे।
इस संबंध में कैस्टिलो ने कहा कि ये जांच डी-फैक्टो सरकार के दौरान आपूर्ति किए गए युद्ध हथियारों के उद्देश्यों का पता लगाएगा। कैस्टिलो ने कहा, “हम समझते हैं कि आंसू गैस का एक बड़ा हिस्सा कर्ज पर लिया गया। हम देखेंगे कि क्या इक्वाडोर के कानूनी नियम लेनिन मोरेनो को युद्ध के हथियारों को दूसरे देशों में भेजने की अनुमति देते हैं।”
कल, एजेंसिया बोलिवियाना डी इनफॉर्मैसिओन (एबीआई) ने इक्वाडोर सरकार के मंत्रालय से एक आधिकारिक दस्तावेज जारी किया जिसमें यह पता चला है कि मोरेनो के प्रशासन ने नवंबर 2019 में अनेज की सरकार को 5,500 ग्रेनेड और 2,949 प्रोजेक्टाइल दिए।
27 मई, 2020 के इस दस्तावेज़ में लिखा है कि इक्वाडोर के पुलिस कमांडर, हर्नान पैट्रीसियो कैरिलो रोसेरो ने बोलीविया के मिलिट्री अटैचे जोस लुइस फ्रिआस से अनुरोध किया कि वे नियंत्रणकारी तत्वों की वापसी का समन्वय करें जिसे इस देश ने नवंबर 2019 में बोलीविया की डी फैक्टो सरकार डे को प्रदान किया था।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप 397b ्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva